સરકારે કર્મચારીઓના ડીઅરનેસ એલાઉન્સ 5 ટકાથી વધારીને 7 ટકા કર્યુ છે. પાલિકાના 7500 કર્મચારીઓ અને 7000 પેન્શનરોને વધારાનુ ડીએ ચૂકવવાનો વારો આવ્યો છે. 7 ટકા ડીએનુ ચૂકવણુ જાન્યુઆરીથી કરવાનુ છે અને તેના મુજબ આઠ મહિનાનુ ચૂકવણું સપ્ટેમ્બર મહિનાના પગારમાં ઓકટોબર મહિનામાં કરવામાં આવશે. આ 2 ટકા વધારાના કારણે, કર્મચારીઓના પગારમાં સરેરાશ 400 રૂપિયાથી રૂા.3600નો વધારો થયો છે. કર્મચારીઓને આઠ મહિનાના તફાવત પેટે રૂા.4.80 કરોડનુ ચૂકવણુ કરવુ પડે તેવી સ્થિતિ ઉભી થઇ છે. રોજ કમાઇને રોજ ખાવાની સ્થિતી છે ત્યારે કાઉન્સિલરોને વધારાનો પગાર ચૂકવવો પડશે અને તેનો ખર્ચો પણ કેવી રીતે કાઢવો તે હજુ તંત્ર માટે પડકાર છે. કર્મચાારીઓને મોંઘવારી ભથ્થાના તફાવતના નાણાં ચૂકવવા ફરજિયાત હોવાથી પગાર બિલો તૈયાર કરી દેવાયા છે અને સપ્ટેમ્બર મહિનામાાં આઠ મહિનાના તફાવત પેટે કર્મચારીઓને સરેરાશ રૂા.3200થી લઇને રૂા.24000 ચૂકવવામાં આવશે અને નવા પગારમાં તેનો અમલ શરૂ કરાશે.